Gojaznost povećava rizik od dijabetesa
Manje fizičke aktivnosti i hrana sa mnogo masti i šećera su recept za globalnu epidemiju dijabetesa, upozorava SZO
Statistički podaci su dovoljno zabrinjavajući da odmah poželite da prestanete da jedete. Svetska zdravstvena organizacija navodi da će za samo pet godina, 2015., više od dve milijarde odraslih imati prekomernu težinu, a da će više od 7 stotina miliona biti gojazno. Imati prekomernu težinu ili biti gojazan postaje sve veći problem čak i u zemljama sa niskim ili srednjim nacionalnim dohotkom. Manje fizičke aktivnosti i hrana sa mnogo masti i šećera su recept za globalnu epidemiju dijabetesa, navodi Svetska zdravstvena organizacija. Doktor Dejvid Siskovik sa univerziteta države Vašington u Sijetlu je jedan od istraživača koji je proučavao kako sastav ljudskog tela, odnos nemasnog i masnog tkiva i povećana težina utiču na rizik od dobijanja dijabetesa kod više od 4 hiljade odraslih osoba, starijih od 65 godina. Na početku studije, nijedan učesnik nije imao dijagnozu dijabetesa. Istraživači su pratili stanje njihove telesne mase, obima struka i odnos obima struka i kukova tokom narednih 12 godina. Muškarac koji je bio na granici gojaznosti imao je pet i po puta veći rizik od dobijanja dijabetesa od onih koji su imali samo prekomernu težinu. Za žene, rizik je bio tri i po puta veći. Stručnjaci veruju da je razlog taj što su muškarci skloni gomilanju masnih naslaga na stomaku. Koliko god da je teško, Meri Bigs kaže da je održavanje sopstvene telesne težine na zdravom nivou jedini način da se rizik za dobijanje dijabetesa umanji: Studija je objavljena u časopisu Američkog medicinskog udruženja.